
Madalena dinos desde a pedra do sepulcro 
Que 
Cristo VIVE


1. VER: Pascua

-  Iniciamos o tempo de Pascua no que celebramos con moita ledicia que Cristo, que morreu para nós e resucitou, VIVE entre nós.
- Fano regálanos un PERSONAXE cada semana cun obxecto nas mans que MANIFESTA (pon as súas mans en festa) que CRISTO VIVE. 

Que sabes da Pascua? Que celebramos nela?
Imprime el cartel para toda a Pascua de Fano  e aprende a canción de Unai Quirós  

2. XULGAR: Madalena dinos que Cristo vive 
- No evanxeo de hoxe, Xoán cóntanos o que sucedeu aquel domingo tras a morte de Xesús: María Madalena viu o sepulcro baleiro. O mesmo lle sucedeu a Pedro e Xoán que viron só as vendas polo chan. E este é o testemuño de cada un deles: “viu e creu”. Viron a Cristo e anunciárono con ledicia.

QUE NOS QUERE DICIR XESÚS?
- Pascua é tempo de ledicia, porque Cristo morreu pero resucitou, vive e está connosco na Igrexa, nos sacramentos, nos pobres. 
- O evanxeo fálanos de María Madalena, aquela muller pecadora pero que moi de mañá foi ao sepulcro e alí atopouse con Xesús, descubriu que non era un morto senón que estaba VIVO. A pedra do sepulcro aberta e as vendas polo chan confirmárono. 
- Outras dúas testemuñas da resurrección foron Pedro e Juan, que viron os lenzos polo chan e creron. 
- Pedro di en Feitos que son testemuñas da resurrección de Xesús. Hoxe somos nós as testemuñas de que Cristo VIVE e está entre nós, atopámonos con el todos os domingos na eucaristía. A Pascua é un bo tempo para ser as súas testemuñas: que se nos vexa seguidores convencidos, alegres, solidarios… Necesítanse máis testemuñas que mestres… Sexamos cristiáns testemuñas. 
- Na Pascua acendemos o Cirio Pascual na misa, resplandecente é un recordo, unha chamada de atención de que Cristo vive. A nós tócanos anunciar alegres que Cristo vive. Imos saír a anuncialo alí onde nos atopemos.
 
Es testemuña alegre de Xesús vivo? 
Como podes selo mellor?

3. ACTUAR: Anuncia que Cristo vive
- Sé do grupo de Xesús, con orgullo de crer e ser dos seus. Vive a ledicia da Pascua. 

Que imos facer na Semana Santa? 
E na Pascua? 


LECTURAS


[bookmark: OLE_LINK1]FEITOS 10, 34 a. 37-43: Temos comido e bebido con el despois da resurrección.




SALMO 117: 

Este é o día no que actuou o Señor, sexa a nosa alegría e o noso gozo.




COLOSENSES 3,1-4: Buscade os bens de alá arriba onde está Cristo.





SAN XOÁN 20, 1-9: El había de resucitar de entre os mortos.


	
Narrador: O primeiro día da semana, María a Madalena foi ao sepulcro ao amencer, cando aínda estaba escuro, e viu a laxa quitada do sepulcro. 
     Botou a correr e foi onde estaban Simón Pedro e o outro discípulo, a quen Xesús amaba, e díxolles: 

Mª Madalena: -«Levaron do sepulcro ao Señor e non sabemos onde o puxeron». 

Narrador: Saíron Pedro e o outro discípulo camiño do sepulcro. Os dous corrían xuntos, pero o outro discípulo corría máis que Pedro; adiantouse e chegou primeiro ao sepulcro; e, inclinándose, viu os lenzos tendidos; pero non entrou. 
         Chegou tamén Simón Pedro detrás del e entrou no sepulcro: viu os lenzos tendidos e o sudario con que lle cubrían a cabeza, non cos lenzos, senón enrolado nun sitio aparte. Entón entrou tamén o outro discípulo, o que chegara primeiro ao sepulcro; viu e creu. Pois ata entón non entenderan a Escritura: que el había de resucitar de entre os mortos

Palabra do Señor




